Vi søger frivillige til vores private dagcenter som vil være det lille ekstra i hverdagen…

Vi er en lille personale gruppe, fuld af humør og gå-på-mod som sørger for god mad, hyggeligt socialt samvær for vore beboere og daggæster i hverdagen.

Vores bruger er forholdsvis friske, da de skal være forholdsvis selvhjulpne for at komme i dagcenteret.

Som frivillig hos os kunne dine opgaver f.eks. være at:

* Hjælpe Fru ”Hansen” med at finde sine vare, når vi tager i Kvickly og handler.
* Trille Hr. ”Jensen” i kørestolen når vi skal ud og have lidt frisk luft eller på tur ud af huset.
* Du er den styrende enhed på vores eldrevne duocykel – når vi cykler en tur f.eks. hen til den lokale vej bod for at købe grøntsager.
* Du følges med fru Pedersen når hun f.eks. skal til undersøgelse, så hun ikke er utryg ved at finde hen det rigtige sted.
* Ved bankospil er du behjælpelig med at Johansen får lagt brikkerne på de rigtige numre.
* Hjælpe med dagens formiddags aktivitet. Det kunne f.eks. være en gåtur, spil, bagning, blomsterdekoration mv.
* Hygge ved bordet og hjælp med servering ved en af vores mange fester i huset.

Opgaverne er mange og forskellige, men samlet set er det, med til at gøre det lille ekstra i hverdagen for vores beboere, daggæster ☺

Man bestemmer selv hvilke aktiviteter man har lyst til at deltage i.

Hver måned holder vi frivilligmøde, så vi ved hvem der kommer.

Lønnen består i glæden ved at hjælpe andre.

Kan du afse et par timer engang imellem oftest

fra kl. 10-12, så er du meget velkommen til at kontakte os.

Kig ind til os på Christinedalsvej 20, Svendborg eller kontakt os på

telefon 62 21 73 16.

[](https://www.google.dk/imgres?imgurl=http://cafejulius.dk/wp-content/uploads/2014/11/Allle-vil-elske-dig.jpg&imgrefurl=http://cafejulius.dk/&docid=EkPuT7xD-R64UM&tbnid=f2Xx7bIfvLWBIM:&vet=10ahUKEwiR-bzt64zdAhVGfywKHcjECL4QMwh7KEAwQA..i&w=1200&h=851&bih=801&biw=1527&q=frivillige&ved=0ahUKEwiR-bzt64zdAhVGfywKHcjECL4QMwh7KEAwQA&iact=mrc&uact=8)

Du er også velkommen til at se mere på vores hjemmeside:

http://sygekassenshjem.wix.com/sygekassens-hjem

Vi glæder os til at høre fra dig☺

Den selvejende institution

Ældrecentret ***Sygekassens Hjem***